Gazela (most)

Gazela je najprometniji beogradski most na Savi. Dnevno preko njega pređe više od 165.000 vozila iako je most projektiran za oko 40.000. Građen je od 1966. do 1970. kao dio gradskog autoputa i autoputa "Bratstvo i jedinstvo" koji je trebao povezati ondašnje republike SFRJ: Makedoniju, Srbiju, Hrvatsku i Sloveniju. Rekonstrukcija mosta trajala je u više faza od 2010. do 2012. Historija Most je otvoren 4. decembra 1970. u prisustvu Josipa Broza Tita i Branka Pešića. Kao vjerovatna posljedica neodržavanja mosta u posljednjih 40 godina, 29. januara 2010. zbog pukotine na glavnom nosaču mosta došlo je do djelomičnog preusmjeravanja teretnog saobraćaja na druge mostove, za vozila preko 3 tone. Naređena je sanacija u trajanju od 15 dana. Tehničke karakteristike Most je kombinacija grede i luka, dugačak 332 m, a širok 27,5 m. Ukupna širina kolovoza je 21,8 m (po 3 trake u oba smjera, širine 10 m s razdvojnicom od 1,5 m). Dijelom dužine mosta postoje i 2 pješačke staze širine po 3 m. "Gazela" se iznad Save izdiže 22,8 m tokom srednjeg vodostaja. Glavni projektant mosta bio je profesor Građevinskog fakulteta Milan Đurić. Ime mu je dao Đorđe Lazarević, predsjednik konkursne komisije za gradnju mosta, rekavši jednom prilikom: "Ovaj most je preskočio Savu kao gazela u skoku". TV Beograd direktno je prenosila ispitivanje nosivosti mosta. Gradnju mosta izvelo je poduzeće "Mostogradnja" iz Beograda u saradnji s poduzećem "Goša" iz Smederevske Palanke. Galerija Reference "The Gazela bridge - Belgrade". YU Build. Arhivirano s originala, 28. 9. 2007. Pristupljeno 12. 4. 2013. "Belgrade Bypass, Serbia". CEE Bankwatch network. Arhivirano s originala, 11. 10. 2007. Pristupljeno 12. 4. 2013. Dr. Mihajlo Maletin (15. 9. 2005). "Projekat bezimenih komisija" (jezik: Serbian). Arhivirano s originala, 26. 11. 2007. Pristupljeno 12. 4. 2013.CS1 održavanje: nepoznati jezik (link)